Sibiu Junior

Atelierul de Creat Povești – Decorațiune pentru Ziua Mamei
2026-03-07 10:00 - 11:00, 2026-03-07 12:00 - 13:00 UTC | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta între 6 și 10 ani
Sala Studio
Atelierul de Creat Povești – Decorațiune pentru Ziua Mamei
coordonator: Diana Ribana

durata: 60 min.
preţ bilet: 20 lei

Cele mai delicate ființe, mamele, merită toată aprecierea și recunoștința noastră, iar luna martie le este dedicată lor. Cu voioșie și imaginație, prin creațiile noastre, vom încerca să le mulțumim și să aducem raze de zâmbete pe chipurile lor.
Vom lipi, decupa și ne vom juca folosind lână, culori, flori și ornamente, pentru ca decorațiunile pentru ziua mamei să fie cât mai originale și surprinzătoare.
***
În cadrul „Atelierul de Creat Povești” – cu Diana Ribana, acordăm atenție educației estetice și stimulării multilaterale a copiilor. Ne propunem să formăm și să dezvoltăm spiritul de observație, atenția, imaginația creatoare, interesul și plăcerea de a colora, de a picta, de a modela și aranja după cerințele frumosului, dar și de a povesti. Prin contactul direct cu materialele și ustensilele folosite, atelierele de creație oferă copiilor o imagine mai clară a ceea ce se poate realiza în lumea teatrală și reprezintă un bun prilej de a înțelege provocările acestei arte. Discuțiile și poveștile care au loc pe baza a ceea ce creăm împreună sunt prilej pentru dezvoltarea limbajului, a fanteziei și a creativității.

ATELIERE DE MĂRȚIȘOR – ENGLEZĂ
2026-03-07 10:00 - 11:30 | Magia Copilariei
ATELIERE DE MĂRȚIȘOR – ENGLEZĂ
Pentru copii cu vârste între 4–9 ani
Sibiu – Atelier fizic
Primăvara aceasta învățăm prin joacă, creație și conversație într-o atmosferă caldă și prietenoasă!
SÂMBĂTĂ, 7 MARTIE – ATELIERE ÎN LIMBA ENGLEZĂ
Ora 10:00-11:30 Ora 15:00-16:30
-2 sesiuni speciale de confecționare mărțișoare
Ce facem la atelier? Învățăm fiecare element al mărțișorului (șnur, simboluri, culori, semnificație) Descoperim vocabular nou în limba engleză Comunicăm permanent în engleză, adaptat vârstei 4–9 ani Creăm propriile mărțișoare handmade
Atelierul este interactiv, adaptat pe nivel de vârstă, astfel încât cei mici să învețe natural, prin practică și conversație.
Rezervarile se pot face prin mesaj privat accesand linkul evenimentului.
https://www.facebook.com/events/966719929018893

Atelier de pictură – Funny Animals
2026-03-07 11:30 - 13:00 | Muzeul de Istorie Naturala Sibiu
Atelier de pictură – Funny Animals
Te invităm la un atelier creativ și plin de voie bună, unde ne lăsăm inspirați de animalele din patrimoniul muzeului de Istorie Naturală și le reinterpretăm într-un mod jucăuș și personal.
Pornind de la artefacte și reprezentări muzeale, observăm formele, detaliile și expresiile și le transformăm în propriile lucrări de pictură.
Atelierul este un prilej de destindere, joacă și exprimare artistică, potrivit atât pentru începători, cât și pentru cei care vor să se bucure de artă într-un cadru prietenos.
Înscrierile se pot face aici: https://forms.gle/GQGLCpSL2xvKnESy8
Atelier dedicat copiilor și adulților. Coordonator: Valentina Cristea, artist profesionistOra: 11.30 – 13:00Donație recomandată: 40 Ron Bilete Muzeu: 20 ron – Adulți, 5 ron -Copii

Atelier de Ziua Mamei
2026-03-07 16:00 - 17:00 | MindKids Studio, Str. Constantin Iotzu, Nr. 2, Cisnadie, Sibiu, 555300, Romania
Clubul MindKids începe luna martie cu energie, creativitate și multă voie bună!

Ce ii așteaptă săptămâna aceasta?
Ateliere creative și activități practice
Jocuri interactive pentru dezvoltarea atenției și a concentrării
Exerciții pentru gestionarea emoțiilor
Activități dedicate primăverii și Zilei Mamei
Înscrierile se fac la 0756409119

AVENTURILE LUI PINOCCHIO
2026-03-07 18:00 - 19:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
spectacol recomandat copiilor cu vârsta peste 5 ani
Sala Etaj
AVENTURILE LUI PINOCCHIO
de Costel Popovici, după Carlo Collodi
REGIA: Lilly Krauss-Kalmár; SCENOGRAFIA: Anca Dumitru Chirulescu; ILUSTRAŢIA MUZICALĂ: Petre Manzur; în DISTRIBUŢIE: Daniela Dragomir, Andrei Hansel, Jenö Major, Angela Páskuy, Adrian Prohaska, Claudia Stühler.

durata: 60 min.
preț bilet flexibil: 12 lei

„Aventurile lui Pinocchio” este povestea unei păpuși din lemn, creată cu dragoste de bătrânul Geppetto, care pornește într-o călătorie plină de provocări. În drumul său, Pinocchio descoperă ce înseamnă minciuna, prietenia și alegerile greșite, dar și cum poți să înveți din ele. Se întâlnește cu Vulpea și Pisica, care reușesc să-l păcălească, cu Fitil, alături de care ajunge în Țara lui Gură Cască, este prins de un director de teatru ambulant și sfârșește în burta unei balene. Pe tot parcursul aventurilor, Greierașul îi este mereu alături și îl îndrumă să ia alegeri bune. Spectacolul este o călătorie inițiatică plină de culoare, ritm și emoție, în care Pinocchio descoperă că prietenia, curajul și dragostea tatălui său sunt cheia pentru a deveni un băiat adevărat
Spectacolul aduce pe scenă păpuși wayang, inspirate din teatrul clasic de animație, decoruri spectaculoase și momente pline de emoție și umor. A fost prezentat în turnee din țară și din străinătate și rămâne unul dintre cele mai iubite spectacole din repertoriu.

Cros caritabil ”Aleg pentru Mama” 2026
2026-03-08 10:00 - 15:00 | Asociatia Amicus Sibiu, Padurea Parc Sopa, Selimbar
AMiCUS Sibiu împreună cu Primăria Șelimbăr vă invită la crosul AMiCUS „Alerg pentru mama” Sibiu, care va avea loc în Pădurea Parc Șopa, în data de 08 martie 2026.
Suma strânsă în urma acestui cros caritabil se va duce spre proiectul „Casa ADRA” (Centrul de Primire în Regim de Urgență a Victimelor Violenței în Familie). Scopul este de a sprijini mamele și copiii acestora (victime ale abuzului domestic) pentru a se reintegra în societate prin proiectul Casa ADRA, pe care ADRA România îl desfășoară.
Mai jos îți prezentăm modalitățile de participare și detalii despre înscriere.La fel ca în anii trecuți, ai două opțiuni de participare:
Traseu semnalizat – aleargă pe un traseu stabilit și marcat de organizatori, într-unul dintre cele 13 orașe participante. Traseu liber – alege singur locul unde vrei să alergi, în localitatea ta de domiciliu sau reședință.
Pentru traseele semnalizate de organizatori, ai la dispoziție următoarele probe:•⁠ ⁠500 m (pentru copii între 4–12 ani)•⁠ ⁠2,5 km•⁠ ⁠5 km•⁠ ⁠10 km
Program – 08 martie 2026:10:00+ ridicare pachet ales sau înscrieri10:30 deschidere oficială10:45 încălzire copii11:00 start probă copii (500 m)11:20 încălzire adulți11:30 start probă adulți (2,5 km, 5 km, 10 km)
Pachetele disponibile:

PACHET STANDARD – 55 lei Pentru participanții care aleargă pe unul dintre traseele organizate (2,5 km, 5 km sau 10+ km). Include: apă, număr de alergător, medalie, diplomă.

PACHET KINDER STANDARD – 45 lei Pentru copiii între 4–12 ani care aleargă pe traseele organizate (500 m). Include: apă, număr de alergător, medalie, diplomă.
Înscrierile în ziua crosului: participanții vor primi diplome și medalii în funcție de disponibilitate.
Dacă alegi traseul liber, numărul de alergător și diploma pot fi trimise ulterior în format electronic. (Pentru grupuri de 15+ alergători, medaliile vor fi trimise împreună cu numerele de alergător, cu condiția ca organizatorii să fie anunțați din timp.)

Înscrierea se face accesând amicus.ro/apm

ATELIER ÎN LIMBA GERMANĂ
2026-03-08 13:00 - 14:30 | Sibiu
DUMINICĂ, 8 MARTIE – ATELIER ÎN LIMBA GERMANĂ
Ora 13:00-14:30
Atelier de mărțișoare desfășurat integral în limba germană
Ce includem? Vocabular de primăvară și tradiții Explicații simple și clare în limba germană Exersăm conversația potrivită copiilor 4–9 ani Fiecare copil pleacă acasă cu propriul mărțișor creat de el
Beneficii pentru copii: Își dezvoltă vocabularul într-o limbă străină Capătă curaj să vorbească Își dezvoltă creativitatea și motricitatea fină Se bucură de o experiență educativă diferită
Locuri limitate!Materialele sunt incluse.
Rezervă locul prin mesaj privat, accesand evenimentul din linkul urmator
https://www.facebook.com/events/966719929018893

Atelier creativ pentru copii
2026-03-10 19:30 | Biblioteca Judeteana Astra
Marți, 𝟏𝟎 𝐦𝐚𝐫𝐭𝐢𝐞 𝟐𝟎𝟐𝟔, de la ora 𝟏𝟕:𝟑𝟎, îi așteptăm pe copiii cu vârste între 7 și 12 ani la un atelier de creație, unde imaginația prinde formă din #hârtie.
Sub îndrumarea bibliotecarei Paula Mihalache, juniorii vor realiza mici #decorațiuni inspirate de simbolurile primăverii, bucurându-se de culori și de #creativitate.
Atelierul este o invitație la #îndemânare, joc și descoperirea bucuriei de a crea împreună.
Participarea este gratuită.
***

„Îndrăgostiții cu același nume” – spectacol pentru copii
2026-03-13 10:00 - 11:30 | Filarmonica de Stat Sibiu, Str. Cetatii, Nr.3-5, Sibiu, Sibiu, Romania
„Îndrăgostiții cu același nume” – spectacol pentru copiiVineri, 13 martie | 10:00 & 11:30
O poveste plină de umor și farmec, inspirată din opera Bastien și Bastienne de W.A. Mozart, adusă în contemporaneitate prin adaptarea scenică și textele semnate de regizorul Ina Hudea. Cu o durată de 45 de minute, spectacolul propune un ritm alert și o abordare accesibilă atât copiilor, cât și publicului adult, punând în valoare comicul și prospețimea muzicii mozartiene.
Dirijor: Cristian SanduLa pian: Bianca MurariuRegia: Ina HudeaAsistent de regie: Ionuț Hantig
În prim-plan: Bastien, Bastienne și Colas alături soliștii:Raluca Nicoară, Rebecca Zaharia, Gabriel Fufezan, Sergiu Pârvulescu, Claudio Zahan și Dominic Miheț și ansamblul format din Anda Popovici, Mali Csenge și Angela Mihancea.
Producția este realizată în cadrul disciplinei „Clasă de operă”, an universitar 2025/2026, la Academia Națională de Muzică „Gheorghe Dima” din Cluj-Napoca, sub îndrumarea Conf. Univ. Dr. Ina Hudea, Conf. Univ. Dr. Cristian Sandu și Lect. Univ. Dr. Bianca Murariu.
Scenografia minimalistă și sugestivă, semnată de Gabriel Hutera, completează o montare care a fost distinsă cu Premiul pentru scenografie, Premiul pentru originalitate și Marele Premiu la Festivalul Operelor Independente de la Iași.
Spectacolul este recomandat copiilor peste 8 ani.***

Science Museum by Științescu Hub
2026-03-13 10:00 - 2026-04-10 20:00 | Shopping City Sibiu, Str. Sibiului, Nr.5, Selimbar, Sibiu, 557260, Romania
Science Museum by Științescu Hub s-a deschis şi la Shopping City Sibiu! Așadar, până în 10 aprilie, când vii la mall pentru cumpărături, rezervă-ți timp și pentru o vizită la Science Museum, alături de cei mici.
Avem program de vizite ghidate în cel mai top muzeu:
▶︎ Luni – Vineri: 17:00 – 20:00
▶︎ Sâmbǎtǎ – Duminicǎ: 10:00 – 13:00 & 17:00 – 20:00
▶︎ Galeria Carrefour (între Fressnapf si KitchenShop)
▶︎ INTRARE LIBERĂ.
Muzeul de științe dedicat copiilor te așteaptă cu:

experimente interactive
instalații științifice pe care le poți testa
activități care transformă știința în distracție.

Vino cu cei mici să descoperiți împreună cum funcționează lumea prin joacă și experimente!

Atelierul de Comunicare prin Artă – Lumea din adâncuri
2026-03-14 10:00 - 13:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
Despre

pentru copii cu vârsta între 6 și 10 ani
Sala Studio
Atelierul de Comunicare prin Artă – Lumea din adâncuri
Coordonator: Maria Denov
Doua grupe:
10:00-11:00 si 12:00-13:00

durata: 60 min.
preţ bilet: 20 lei

Planeta noastră este plină de locuri, fenomene și curiozități extraordinare. Printre ele, se numără mările și oceanele. În întinderile imense de apă, se ascund minunății nebănuite.
Peștii, algele și creaturile marine vor fi sursa noastră de inspirație la atelierul „Lumea din adâncuri”. Lăsăm creativitatea să ne conducă și vom face scufundări în imaginație. Vom crea din farfurii de hârtie, cu lipici și foarfeci, o parte a fascinantei lumi subacvatice. Vă așteptăm să ne bucurăm împreună!
***

În cadrul Atelierului de Comunicare prin Artă, într-o atmosferă caldă și stimulativă, Maria Denov îi îndrumă pe cei mici în procesul creativ, încurajându-i să exploreze mediul cultural artistic pentru a identifica forme, culori, materiale, tehnici, obiecte artistice, punând accent și pe verbalizarea ideilor și comunicare. În acest mediu prietenos, copiii nu își dezvoltă doar abilitățile artistice, ci învață și să lucreze în echipă, să comunice și să-și exprime liber gândurile și emoțiile. Piticii cu lipici vor păși într-un spațiu în care imaginația devine realitate prin bucuria creației.

FATA BABEI ȘI FATA MOȘNEAGULUI
2026-03-14 11:00 - 12:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
Despre
Doua reprezentatii:
11:00-11:15
18:00-18:45

spectacol recomandat copiilor cu vârsta peste 5 ani
Sala Etaj
FATA BABEI ȘI FATA MOȘNEAGULUI
după Ion Creangă
REGIA ȘI SCENARIUL: Éva Lábadi-Megyes; SCENOGRAFIA: Dio Zoltán; CONSTRUCȚIE PĂPUȘI: Komlódi Judit; MUZICA: Cári Tibor; ÎN DISTRIBUȚIE: Anton Balint, Lucia Barbu, Daniela Dragomir, Gabriela Mitrea, Angela Páskuy, Raluca Pavel, Adrian Prohaska, Claudia Stühler.

durata: 45 min.
preț bilet flexibil: 12 lei

Unul dintre cele mai cunoscute basme ale lui Ion Creangă, „Fata babei și fata moșneagului”, este pus într-o lumină nouă la Teatrul Gong, de Éva Lábadi-Megyes, pe muzica lui Cári Tibor. Spectacolul prinde astfel viață, într-o potrivire perfectă de păpuși köteng bábok, specifice teatrului maghiar, cu un decor minimalist în care se regăsesc o parte din operele de artă ale lui Constantin Brâncuși. Scenografia este inspirată din portul tradițional românesc și din sculpturile lui Brâncuși, Dio Zoltán alegând această exprimare artistică prin prisma faptului că, Ion Creangă și Constantin Brâncuși sunt două valori importante ale literaturii și artei românești.

„Fata babei și fata moșneagului” este un spectacol al antitezelor, iar povestea se numără printre preferatelor copiilor, reușind să transmită valorile morale ale lumii în care trăim și care ne învață că răbdarea și bunătatea nu rămân fără răsplată, iar în lupta dintre bine și rău, binele câștigă întotdeauna.

Atelier Art & Science- Povestea Fotosintezei
2026-03-14 11:00 - 12:30 | Atelier 17, Str. Vopsitorilor, Nr.17, Sibiu
Ce-ar fi dacă am privi fotosinteza nu doar ca pe o activitate chimică, ci ca pe un act de inspirație creativă?
În acest atelier Art & Science explorăm împreună unul dintre cele mai fascinante procese din natură – fotosinteza – mecanismul prin care plantele transformă lumina în viață. Vom descoperi cum energia Soarelui devine culoare, hrană și respirație pentru întreaga planetă.
În prima parte a atelierului:– descoperim , pe înțelesul tuturor, cum funcționează fotosinteza– descoperim rolul clorofilei și al luminii– facem mici experimente demonstrative
În partea creativă:– transpunem procesul fotosintezei într-o lucrare artistică– lucrăm cu transparențe, straturi, lumină și culoare– explorăm ideea de transformare: din invizibil în vizibil
Este un atelier despre știință, dar și despre echilibru, energie și conexiunea dintre noi și natură.
Potrivit pentru copii, adolescenți sau adulți curioșiNu ai nevoie de experiență artistică – doar de dorința de a descoperi
Hai să privim frunza ca pe un mic laborator solar și să transformăm știința în artă!
14 Martie de la ora 11:00 la Atelier 17! Donație recomandată: 80 de Ron
Înscrieri aici: https://forms.gle/v1B29sRSsZcJdKvP7

Atelier științific – Fizica mișcării
2026-03-15 11:00 - 12:00 | Muzeul de Istorie Naturala Sibiu
Atelier științific – Fizica mișcăriiCum arată mișcarea atunci când o putem atinge, testa și înțelege prin joacă?În cadrul acestui atelier dedicat copiilor, fizica iese din manual și devine experiență directă.
Explorăm forța, viteza, echilibrul și inerția prin experimente practice, provocări interactive și demonstrații pe care copiii le realizează chiar ei. Construim, testăm, observăm și ne punem întrebări. Ce face un obiect să pornească? De ce se oprește? Cum putem schimba direcția sau viteza?
Activitatea este concepută astfel încât știința să nu fie doar explicată, ci trăită. Copiii descoperă conceptele fizicii mișcării prin experiment, colaborare și curiozitate, într-un cadru muzeal care încurajează explorarea și învățarea activă.
Pentru că știința nu este doar ceva ce se vede pe tablă – este ceva ce se descoperă cu propriile mâini.
Înscrieri: https://forms.gle/Lu2rmyaCWjzD5p1W6
Locația: Muzeul de Istorie naturalăData: 15 martie ora: 11:00 Donație recomandata: 40 ron Bilet acces muzeu: 5 ron

2026-03-15 11:00 - 12:30 | Funbook Club
La Sibiu și Mediaș primăvara începe cu povești. Iar noi știm exact unde să le găsim: între paginile unei cărți citite împreună.
Fanbook Club revine cu energie proaspătă la Librăria Humanitas din Sibiu și Casa Schuller din Mediaș. Suntem pregătiți pentru o nouă întâlnire cu întrebările curioase și cu bucuria de a descoperi lumea prin lectură.
Duminică, 15 martie 2026, îi invităm pe micii cititori să descopere o poveste caldă, plină de farmec și nostalgie: „Bunicul de ciocolată” de Narine Abgarian.Este o carte care ne ține captivi în universul copilăriei, acolo unde lucrurile mici devin aventuri mari, unde întrebările nu au mereu răspunsuri simple și unde fiecare zi poate deveni o amintire prețioasă.
La Fanbook Club ne-am propus să oferim mai mult decât un simplu club de lectură; depășim granițele conformismului și ne pregătim pentru o întâlnire pe bune, în care suntem prezenți, ghidați de curiozitate, în care avem voie să punem întrebări, să criticăm cu argume
De data aceasta, ghidul nostru prin poveste va fi Adela Boieșan, profesoara care știe să transforme lectura într-o aventură și într-o oră de neuitat.
Dacă îți plac poveștile, te așteptăm cu drag!
𝐃𝐞𝐭𝐚𝐥𝐢𝐢 𝐝𝐞 𝐜𝐚𝐫𝐞 𝐯𝐞𝐢 𝐚𝐯𝐞𝐚 𝐧𝐞𝐯𝐨𝐢𝐞: Data: 15 martie 2026 Ora: 11:00 – 12:30 Locație: Librăria Humanitas Sibiu Formular de înscriere disponibil aici: https://forms.gle/jy4aMpAwHYZxr4tq6

Atelier de Arta Actorului „Pași spre m(â)ine” – Situația Scenică
2026-03-17 15:00 - 18:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
Despre

marți, 17 martie, ora 15:00
pentru elevi ai claselor IX-XI
Sala Studio
Atelier de Arta Actorului „Pași spre m(â)ine” – Situația Scenică
Coordonator: Ana Mujat

În această etapă a atelierului, procesul asimilării tehnicilor teatrale va fi orientat spre descoperirea a ceea ce presupune o situație scenică. Vom efectua exerciții prin care adolescenții vor înțelege cum să analizeze și să se adapteze situațiilor scenice, dar și cum să se stăpânească și să se reorienteze în momentul în care, din diverse motive, condițiile scenice se modifică.

***

Atelierul „Pași spre m(â)ine”, coordonat de Ana Mujat, oferă un spațiu al autoanalizei, al îmbunătățirii abilităților de comunicare și relaționare.
Accentul este pus pe descoperirea personală și experiența comună, prin învățarea și asimilarea principalelor tehnici actoricești. Vom afla împreună ce înseamnă ritm, prezență, concentrare, vorbire și atenție scenică.
În cadrul întâlnirilor, adolescenții sunt încurajați să dea frâu liber expresivității personale, curajului și emoțiilor lor.
Nu se urmărește atingerea perfecțiunii, ci bucuria procesului.

Atelier de lectura in limba germana
2026-03-18 16:00 - 17:00 | Centrul Cultural German, Strada Timotei Popovici 9, Sibiu, Sibiu, 550194, Romania
Leseatelier – Frühlingsausgabe
Am Mittwoch, den 18. März, lesen wir gemeinsam eine kreative und ermutigende Geschichte über Geduld, Ideenreichtum und den Mut, neue Wege zu finden:
„Spinnst du schon?“ von Tine Ziegler

Details:
16:00–17:00
max. 10 Kinder
20 Lei
biblioteca@ccgsibiu.ro

Moral:
Jeder hat seine eigene Art, Dinge zu schaffen – Kreativität hilft uns, Lösungen zu finden.

Atelier de lectură – Ediția de Primăvară 🌷✨
Miercuri, pe 18 martie, citim împreună o poveste creativă și încurajatoare despre răbdare, ingeniozitate și curajul de a găsi noi drumuri:
📗 „Spinnst du schon?” de Tine Ziegler

📍 Detalii eveniment:

🕓 Ora: 16:00 – 17:00

👧🧒 Grupă: maxim 10 copii

💰 Preț: 20 Lei

✉️ Înscrieri: biblioteca@ccgsibiu.ro

✨ Morala poveștii:
Fiecare are propriul mod de a crea lucruri – creativitatea ne ajută să găsim soluții unice.

Atelier de Creație „Piticii pricepuți” – Doi prieteni poznași
2026-03-18 18:00 - 19:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta între 6 și 10 ani
Sala Studio
Atelier de Creație „Piticii pricepuți” – Doi prieteni poznași
Coordonator: Claudia Benchea

durata: 60 min.
preţ bilet: 20 lei

Se vorbește prin oraș de un șoricel poznaș, iar povestea e întreagă când pisica îl aleargă.
Ne puteți spune, exact, ce anume s-a întâmplat?
La atelierul „Piticii pricepuți”, vom încerca să aflăm povestea celor doi prieteni puși pe șotii. Ne vom distra confecționându-i din fetru, ață, pompoane, culori și ochișori mobili, iar la final îi vom transforma în cele mai vesele marionete, cu care ne vom juca și vom inventa povești.
***
Activitățile practice din cadrul Atelierului de Creație „Piticii pricepuți” contribuie la o mai bună înțelegere a metodelor de integrare a unei bucăți de material într-un anumit context, cum ar fi crearea de păpuși, felicitări, obiecte vestimentare sau decoruri din lumea teatrală. Astfel de îndeletniciri stimulează imaginația și abilitățile celor mici de a combina culori sau de a alege și adapta materiale prin tăiere, lipire sau pliere în vederea atingerii scopului creativ. Interacțiunea într-un colectiv prietenos va întregi cu siguranță entuziasmul celor mici pentru creații artistice.
Bilete:
https://www.entertix.ro/bilete/35497/atelier-de-creatie-piticii-priceputi-doi-prieteni-poznasi-18-martie-2026-teatrul-gong-sala-studio-sibiu.html

Atelier pentru pitici – „Lingurița Fermecată”
2026-03-19 16:30 - 18:30 | Amina Cafe, Str. Ocnei, Nr. 5, Sibiu
Atelier pentru pitici – „Lingurița Fermecată”

Dragi părinți,
vă invităm la un atelier vesel și relaxat, special creat pentru copilașii mici, unde învățăm prin joacă și explorare

Data: 19 martie 2026
Ora: 16:30
Locația: Anima Cafe, str. Ocnei nr. 5
Durată: aprox. 50–60 minute
Grup restrâns: 7–8 copii
Taxă: 85 lei – include participarea copilului + o cafea la alegere din meniul cafenelei

Un părinte însoțește copilul (pot veni și ambii părinți).
Activitățile sunt adaptate ritmului celor mici, iar copiii pot explora liber.
Fiecare copil primește o mică amintire

Ce vom face?
• acomodare și surpriză de mic bucătar
• jocuri de descoperire a bucătăriei
• jocuri de rol și „gătit” cu jucării
• activități senzoriale distractive
• moment de poveste la final

Un atelier blând, perfect pentru socializare, încredere și multă bucurie

Rezervarea se face prin mesaj privat sau apel telefonic: 0747250915.

Atelier de percuție
2026-03-20 10:00 - 11:00 | Filarmonica de Stat Sibiu, Str. Cetatii, Nr.3-5, Sibiu, Sibiu, Romania
Atelier de percuție
20 martie 2026
Orele 10:00 și 11:00 | Filarmonica de Stat SibiuVârsta recomandată: 6+ | 35 locuri/atelier
Se spune că percuția reprezintă bătăile inimii muzicii într-o orchestră simfonică. Cei mici pot descoperi acum multitudinea de instrumentele de percuție clasice folosite într-o orchestră și vor putea să le asculte pe fiecare în parte. Mai mult decât atât, vor putea să le încerce și să învețe împreună un ritm! La sfârșitul atelierului, aceștia își vor confecționa propriul instrument de percuție cu materialele puse la dispoziție de noi.
Preț bilete: 10 leiDetalii și programări la telefon 0735.566.486.

𝐅𝐢𝐥𝐦𝐮𝐥 𝐝𝐞 𝐯𝐢𝐧𝐞𝐫𝐢 𝐬𝐞𝐚𝐫𝐚 𝐩𝐞𝐧𝐭𝐫𝐮 𝐜𝐨𝐩𝐢𝐢-„Goana după iepuri”
2026-03-20 17:00 - 18:30 | Biblioteca Judeteana Astra
𝐅𝐢𝐥𝐦𝐮𝐥 𝐝𝐞 𝐯𝐢𝐧𝐞𝐫𝐢 𝐬𝐞𝐚𝐫𝐚 𝐩𝐞𝐧𝐭𝐫𝐮 𝐜𝐨𝐩𝐢𝐢 @BibliotecaAstraSibiu În luna 𝐦𝐚𝐫𝐭𝐢𝐞, juniorii pasionați de #filmedeanimație sunt așteptați la Biblioteca #ASTRA, la 𝐂𝐨𝐦𝐩𝐚𝐫𝐭𝐢𝐦𝐞𝐧𝐭𝐮𝐥 𝐩𝐞𝐧𝐭𝐫𝐮 𝐂𝐨𝐩𝐢𝐢 𝐬̦𝐢 𝐓𝐢𝐧𝐞𝐫𝐞𝐭 (Corp B, et. 1), pentru noi povești animate. 6.03, ora 17:00 – „Alice în Țara Minunilor” (55 min.)20.03, ora 17:00 – „Goana după iepuri” (71 min.)27.03, ora 17:00 – „Prințesa Lebădă” (76 min.) Acces gratuit.

FURNICA, GREIERELE ȘI CELU-RONȚĂNELU
2026-03-20 18:00 - 19:00 | Casa Schuller-Mediaș, Medias, Sibiu
FURNICA, GREIERELE ȘI CELU-RONȚĂNELU– spectacol de teatru de copii produs de Katharsis Theatre
Spectacolul are la bază îndrăgita poveste a Greierelui și a Furnicii, reinterpretată într-o formă originală, prin care pe scenă își face apariția un personaj nou și simpatic: șoricelul Celu-Ronțănelu, care cucerește inimile copiilor.Povestea celor trei personaje amuzante și energice aduce în prim-plan, prin joc și muzică, una dintre cele mai valoroase lecții despre prietenie. După cum spune chiar Furnicuța Icuța: “E important să avem prieteni, să-i ajutăm când au nevoie și să-i îndrumăm când greșesc. De aceea se numesc prieteni!”În urma acestui spectacol interactiv, ne vom inspira din hărnicia Icuței, vom descoperi voia bună și curajul alături de Rașu și vom învăța, cu dragoste și umor, din greșelile lui Celu-Ronțănelu.
Distribuția:• RAȘU: Claudiu Gabor• ICUȚA: Nadina Cîmpianu• CELU: Alis PelleRegia: Alin Turcu & Alis PelleMuzica originală: Alin TurcuRecomandare vârstă: 4+
Katharsis Theatre din Sibiu este o companie de teatru independent care promovează arta spectacolului prin producții dedicate atât copiilor, cât și publicului adult.Katharsis Theatre organizează turnee în diverse localități pentru a aduce teatrul mai aproape de comunități și colaborează cu instituții locale pentru evenimente culturale speciale.Prin activitatea lor, Katharsis Theatre își propune să creeze experiențe teatrale care stimulează imaginația, empatia și gândirea critică, oferind spectacole accesibile și de calitate.

Atelierul de Creat Povești – Lampioane șoricei
2026-03-21 10:00 - 13:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta între 6 și 10 ani
Sala Studio
Atelierul de Creat Povești – Lampioane șoricei
coordonator: Diana Ribana

durata: 60 min.
preţ bilet: 20 lei

Jucăuși și mititei, din borcan ies șoricei! Le punem mustăți, codițe și, la final, luminițe!
Cu îndemânare și dornici de distracție, vom confecționa lampioane sub forma unor șoricei simpatici. Prin tehnica decupajului și a lipirii, folosind fetru, pompoane colorate și elemente decorative, vom transforma simple borcane în cei mai amuzanți prieteni mustăcioși, care ne vor putea lumina biblioteca, fereastra sau orice colț al casei.
***
În cadrul „Atelierul de Creat Povești” – cu Diana Ribana, acordăm atenție educației estetice și stimulării multilaterale a copiilor. Ne propunem să formăm și să dezvoltăm spiritul de observație, atenția, imaginația creatoare, interesul și plăcerea de a colora, de a picta, de a modela și aranja după cerințele frumosului, dar și de a povesti. Prin contactul direct cu materialele și ustensilele folosite, atelierele de creație oferă copiilor o imagine mai clară a ceea ce se poate realiza în lumea teatrală și reprezintă un bun prilej de a înțelege provocările acestei arte. Discuțiile și poveștile care au loc pe baza a ceea ce creăm împreună sunt prilej pentru dezvoltarea limbajului, a fanteziei și a creativității.

Bilete pentru atelierul de la 11:00-12:00:
https://www.entertix.ro/bilete/35500/atelierul-de-creat-povesti-lampioane-soricei-21-martie-2026-teatrul-gong-sala-studio-sibiu.html
Bilete pentru atelierul de la 12:00-13:00:
https://www.entertix.ro/events/35504/atelierul-de-creat-poveti-lampioane-oricei-21-march-2026-teatrul-gong-sala-studio-sibiu.html

Bazar de Paște
2026-03-21 10:00 - 14:00 | Forumul German Sibiu
Cu primăvara în suflet, vă invităm cu drag la Bazarul de Paște organizat de Forumul Democrat al Germanilor

Grădinița Forumului German Sibiu se alătură cu bucurie acestui eveniment al comunității, aducând mici bucurii create cu migală, culoare și imaginație de către copii, împreună cu cadrele didactice.
Fiecare obiect spune o poveste și poartă în el emoția lucrului făcut cu suflet.

Vă așteptăm să pășim împreună într-o atmosferă caldă, luminoasă, în care gesturile simple devin sprijin pentru inițiativele celor mici.

Intrarea gratuita

Atelier de pictură pe textil
2026-03-21 10:30 - 12:00 | Piticlub-centru reacreativ/educativ, Str. Dimitrie Cantemir, Nr.24A, Sibiu
Sâmbătă 21 martie ora 10.30Vom picta pe material textil și vom transforma un simplu tricou într-o piesă unicat. Copiii vor folosi culori speciale pentru textile și își vor crea propriul tricou cu Stitch.
Durata atelier: aprox. 2 ore Cost atelier: 40 lei
Detalii și inscrieri la: 0 746 146 492

Club de lectură în limba engleză
2026-03-22 09:00 - 12:00 | Pe La Cai, Str. Șelimbărului, nr.155, Cisnădie, Sibiu, Romania
D’s ReadingSpace Book Club, ediția pentru copii mici și preșcolari! De data aceasta, gazdele pentru clubul de lectură în limba engleză sunt prietenii de la Pe la Cai!

📝 Formulare de înscriere:

Grupul de vârstă 0-3 ani: https://forms.gle/7gkE39A1LYpddedT9

Grupul de vârstă 3-6 ani: https://forms.gle/HcCdq6e5kQYAcUyCA

🐎 Bonus Special
Primiți un voucher pentru o plimbare cu poneiul sau calul, care poate fi folosit de către copil, părinți/bunici sau poate fi oferit cuiva care s-ar bucura de o plimbare frumoasă la fermă.

Valabilitate: 30 de zile.

Transmisibil: Voucherul nu este nominal, deci poate fi făcut cadou.

Preț special: Participarea la English Book Club vă oferă un preț redus de 35 RON pentru orice plimbare (ponei sau cal), față de prețul standard de 40 RON (ponei) sau 50 RON (cal).

📋 Structura întâlnirii:

Meet and greet: Primirea și cunoașterea participanților.

Book of the month: Cartea lunii.

Music moment: Moment muzical.

Magic painting: Pictură magică.

Special Activity: Activitate specială.

Individual play: Joacă individuală și interacțiune.

+ O plimbare cu poneiul sau calul (1 tură ce poate fi folosită în decurs de 30 de zile).

📍 Detalii eveniment:

Tema: Baby Animals (Pui de animale)

Când: 22 martie

Ora 09:30: pentru grupa 0-3 ani

Ora 11:00: pentru grupa 3-6 ani

Unde: Ferma urbană „Pe La Cai” – Str. Șelimbărului nr. 155, Cisnădie, România.

Cost: 75 RON (include participarea la English Book Club și voucherul pentru plimbarea cu poneiul/calul la preț redus).

Durată: 1 oră (pentru activitățile de Book Club).

Capacitate: 10 copii + părinte/bunic pentru fiecare grupă.

Caravana Școala Gustului Responsabil
2026-03-22 10:00 - 14:00 | Colegiul National Pedagogic ”Andrei Saguna”
Școala Gustului Responsabil ajunge la Sibiu!
Cum ar fi dacă educația alimentară nu ar mai fi doar teorie, ci un sprijin concret pentru profesori la clasă și pentru părinți acasă?
Asociația PlaYouth și Fragedo de la TRANSAVIA te invită la un eveniment dedicat obiceiurilor responsabile.
Unde: Sibiu (locația exactă o comunicăm celor înscriși pe email) Când: 22 Martie 2026
Ce te așteaptă la eveniment:
– Ateliere practice despre alimentația echilibrată și responsabilă.– Resurse educaționale pentru clasă și acasă (ghiduri, fișe de lucru).– Kitul Caravanei + broșura cadou: „35 de idei de pachețel gustos și responsabil”.
Cui se adresează?
Profesorilor care vor metode interactive pentru orele de dirigenție sau consiliere.
Părinților care caută claritate și soluții practice pentru nutriția copiilor.
Participarea este GRATUITĂ, iar locurile sunt limitate. Formular de înscriere: https://forms.gle/7cMtZDeK85pSuSmh9
Contact & Detalii: contact@playouth.ro +40 755 655 566

Sarea-n bucate
2026-03-22 13:00 - 14:00 | Casa de Cultură Cisnădie, Str. Sibiului, Cisnădie, Sibiu, 555300, Romania
Duminică, 22 martie
13:00

Inspirat din morala şi înţelepciunea populară, spectacolul „Sarea-n bucate” se adresează tuturor, dar în special copiilor, care ştiu să preţuiască şi să iubească basmele unde conflictul dintre bine şi rău prinde viaţă în planul valorilor morale şi unde nici o dorinţă sau aspiraţie nu rămâne neîmplinită.
În spectacol, lumea fantastică se întrepătrunde cu lumea reală, cu ajutorul Menestrelului. Copiii vor învăţa să recunoască adevăratele sentimente, cum să deosebească dragostea adevărată de dragostea falsă şi linguşitoare.

13. Durata spectacolului (fără pauză): 45 minute
14. Restricții de vârstă pentru public: spectacol recomandat copiilor cu vârsta peste 3 ani

Bilete disponibile: https://eventbook.ro/…/bilete-sarea-n-bucate-teatru-copii și la Casieria Casei de Cultură Cisnădie

Club de lectura la Biblioteca Astra
2026-03-25 17:30 - 18:30 | Biblioteca Judeteana Astra
Invitație în lumea magică a lui 𝐇𝐚𝐫𝐫𝐲 𝐏𝐨𝐭𝐭𝐞𝐫
Pasionații de universul creat de J. K Rowling, cu vârste între 8 și 12 ani, sunt așteptați la 𝐂𝐥𝐮𝐛𝐮𝐥 𝐝𝐞 #𝐥𝐞𝐜𝐭𝐮𝐫𝐚̆ organizat la Compartimentul pentru Copii și Tineret al Bibliotecii #ASTRA Sibiu.
𝐌𝐢𝐞𝐫𝐜𝐮𝐫𝐢, 𝟐𝟓 𝐦𝐚𝐫𝐭𝐢𝐞 𝟐𝟎𝟐𝟔, 𝐨𝐫𝐚 𝟏𝟕:𝟑𝟎
Participare gratuită.
